PREMIS TREBALL FI DE GRAU I TREBALL FI DE MÀSTER D'INFERMERIA FAMILIAR I COMUNITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52022)
  + [Valencià](/va/acuerdo/52925)






Selector de idioma

Leer

* [Español](/es/acuerdo/52989)
* [Valencià](/va/acuerdo/52215)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS TREBALL FI DE GRAU I TREBALL FI DE MÀSTER D'INFERMERIA FAMILIAR I COMUNITÀRIA[Butlletí Oficial Universitat d'Alacant](/ca/Publicacion)
=============================================================================================================================================

Secretaria General

Butlletí Oficial Universitat d'Alacant





PREMIS TREBALL FI DE GRAU I TREBALL FI DE MÀSTER D'INFERMERIA FAMILIAR I COMUNITÀRIA

Data d'aprovació
:   09/07/2024

Data de publicació
:   11/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52363)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52207)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52173)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS TREBALL FI DE GRAU I TREBALL FI DE MÀSTER D'INFERMERIA FAMILIAR I COMUNITÀRIA&url=https://www.boua.ua.es/va/acuerdo/52358)

**Títol:** PREMIS TREBALL FI DE GRAU I TREBALL FI DE MÀSTER D'INFERMERIA FAMILIAR I COMUNITÀRIA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 9 de juliol de 2024

PREMIS TREBALL FI DE GRAU I TREBALL FI DE MÀSTER D'INFERMERIA FAMILIAR I COMUNITÀRIA

La Càtedra d'Infermeria Familiar i Comunitària, amb el propòsit de secundar i distingir la investigació en l'Especialitat d'Infermeria Comunitària, proposa el premi al Millor Treball fi de grau i Fi de Màster en Infermeria Familiar i Comunitària que ha de regir-se per les bases que a continuació es detallen:

OBJECTIUS

Reconèixer la investigació sobre Infermeria Familiar i Comunitària dels egressats i les egressades en el Grau d'Infermeria o en qualsevol màster desenvolupat en alguna universitat espanyola.

REQUISITS DE BENEFICIARIS I BENEFICIÀRIES

Poden accedir a este premi:

Estudiants de Grau d'Infermeria o en qualsevol màster desenvolupat en alguna universitat espanyola, amb Treballs de Fi de Grau o Fi de Màster que versen sobre Infermeria Familiar i Comunitària.

NOMBRE I DOTACIÓ DELS PREMIS

Es concedirà un nombre màxim de DOS PREMIS

- Estudiant de Grau d'Infermeria: placa simbòlica de reconeixement i alta com a soci o sòcia en l'Associació d'Infermeria Comunitària (AEC) per un any.

- Estudiant de Màster: placa simbòlica de reconeixement i alta com a soci/a en l'Associació d'Infermeria Comunitària (AEC) per un any.

TERMINI I PROCEDIMENT DE PRESENTACIÓ DE SOL·LICITUDS

Termini de presentació

El termini de presentació de sol·licituds serà des de l'endemà de la seua publicació en el BOUA fins al 15 de setembre de 2024.

Procediment de presentació

L'alumnat que opte al Premi haurà de presentar la candidatura segons els següents criteris:

- El treball haurà de ser presentat en A4 per una cara, a doble espai, font Arial i grandària de text de 10 punts. Tindrà l'estructura habitual dels treballs científics en què hi haja un apartat on es realitze una valoració de la importància i del possible impacte en l'àrea de la Infermeria Familiar i Comunitària. L'extensió del treball és il·limitada. Haurà de destacar-se la importància i possible impacte en l'àrea de la Infermeria Familiar i Comunitària. El treball haurà d'anar avalat pel tutor o la tutora de l'estudiant.

Les candidatures han de ser enviades per email a la Càtedra d'Infermeria Familiar i Comunitària ([utktbnobuwu@mvlir.gme](mailto:ddzqvarlpnq@recks.gdf)) en un arxiu comprimit amb el nom: PREMI\_TFG\_CATEDRA\_EFyC\_2023 o PREMI\_TFM\_CATEDRA\_EFyC\_2024, segons els casos, i les inicials del nom complet del remitent. Per exemple, PREMI\_TFG\_EFyC\_2024\_JRMR o PREMI\_TFM\_EFyC\_2024\_JRMR (segons els casos). En l'assumpte de l'email haurà d'escriure's: Premi TFG o TFM (segons els casos) Càtedra EFyC 2023

La participació en aquesta convocatòria implica l'acceptació d'aquestes bases.

CRITERIS D'ADJUDICACIÓ

1.     Es tindran en compte:

- Qualitat del treball presentat, tant en l'àmbit cientificometodològic com social. Abast social d'aquests aspectes i la seua projecció futura (5 punts).

- Aplicabilitat en sectors d'especial interès social, científic i professional dels resultats de la investigació (2 punts).

- Especial repercussió social (2 punts).

- Presentació del treball (1 punt).

- El treball premiat haurà de ser inèdit.

ÒRGAN GESTOR I COMISSIÓ DE VALORACIÓ

Òrgan gestor

L'òrgan gestor de la convocatòria, el director de la Càtedra d'Infermeria Familiar i Comunitària, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referència és el Departament d'Infermeria Comunitària, Medicina Preventiva i Salut Pública i Història de la Ciència. Contacte: dfncmbjeoje@jkanh.efx.

Quan la sol·licitud no reunisca els requisits demanats  o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment i se li requerirà perquè, d'acord amb la legislació de procediment administratiu comú, esmene la falta o acompanye els documents preceptius amb indicació que si així no es fera, se li tindrà per desistit de la seua petició, prèvia resolució que haurà de ser dictada en els termes previstos legalment.

Comissió de valoració

Té com a competència avaluar les sol·licituds presentades i establir l'ordre de prelació dels candidats i candidates participants.

La comissió de valoració estarà composta per:

El director de la Càtedra d'Infermeria Familiar i Comunitària, que actuarà com a president. Com a vocals hi haurà un representant de CEISAL amb grau de Doctor i un representant de l'Associació d'Infermeria Comunitària (AEC) amb grau de Doctor, que actuarà com a secretari.

Els membres de la Comissió de Valoració signaran el document d'absència de conflicte d'interessos (DACI).

RESOLUCIÓ, NOTIFICACIÓ I PUBLICACIÓ DELS RESULTATS

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web http://catedraefyc.ua.es/, substituint la notificació a les persones interessades i produint els mateixos efectes.

La proposta de resolució provisional de les ajudes es publicarà a partir de la data de resolució de la comissió avaluadora. A partir de l'endemà de la seua publicació, les persones interessades tindran un termini de 3 dies hàbils per a la presentació davant l'òrgan gestor de les al·legacions que estimen pertinents.

Transcorregut aquest termini i a la vista la proposta motivada de la resolució per la comissió de valoració, la rectora de la Universitat d'Alacant dictarà la resolució que procedisca.

MARC LEGAL I PRESSUPOSTARI

El premi assignat s'ajustarà als principis del que es disposa en la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

El premi atorgat és de caràcter simbòlic i no requereix dotació econòmica.

Justificació de persones beneficiàries

La persona beneficiària haurà d'indicar en anuncis, informacions i/o publicacions resultants de treballs o projectes del seu treball, posteriors a la resolució de concessió, i en possibles publicacions o comunicacions científiques resultants del treball que ha obtingut el "Premi al Millor Treball Fi de grau o Fi de Màster (segons el cas) en Infermeria Familiar i Comunitària" proposada per la Càtedra d'Infermeria Familiar i Comunitària.

PROTECCIÓ DE DADES DE CARÀCTER PERSONAL

D'acord amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de concessió de beca per a la realització de tesi doctoral en Infermeria Familiar i Comunitària. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment que hi va expressar en la seua sol·licitud de participació). En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat citada (s'ha d'indicar, si fora possible, el termini concret).

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [txz@tg.vx](mailto:ypq@is.nt).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: [https://seuelectronica.ua.es/es/privacidad.html"](https://seuelectronica.ua.es/es/privacidad.html)

RECURSOS

Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, d'acord amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

P.D. de signatura, el director de Relacions Internacionals i Projectes Institucionals

(Resolució de 4 de gener de 2021)

Juan Llopis Taverner





[Carretera Sant Vicent del Raspeig s/n  
03427 Sant Vicent del Raspeig - Alacant  
 Tel. 11 382 9051 - Fax 61 224 5319](https://www.google.es/maps/@05.267209,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12182&trk=tyah&trkInfo=tarId%4W2561566764108%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)